CELEX: 32019D0792
Language: el
Date: 2019-05-13 00:00:00
Title: Απόφαση (ΕΕ) 2019/792 του Συμβουλίου, της 13ης Μαΐου 2019, περί αναθέσεως στην Ευρωπαϊκή Επιτροπή —Γραφείο Διαχείρισης και Εκκαθάρισης των Ατομικών Δικαιωμάτων (PMO)— της άσκησης ορισμένων εξουσιών οι οποίες ανήκουν στην αρμόδια για τους διορισμούς αρχή και στην αρχή την αρμόδια να συνάπτει συμβάσεις πρόσληψης

17.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 129/3
               
            
         ΑΠΟΦΑΣΗ (ΕΕ) 2019/792 ΤΟΥ ΣΥΜΒΟΥΛΙΟΥ
         της 13ης Μαΐου 2019
         περί αναθέσεως στην Ευρωπαϊκή Επιτροπή —Γραφείο Διαχείρισης και Εκκαθάρισης των Ατομικών Δικαιωμάτων (PMO)— της άσκησης ορισμένων εξουσιών οι οποίες ανήκουν στην αρμόδια για τους διορισμούς αρχή και στην αρχή την αρμόδια να συνάπτει συμβάσεις πρόσληψης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης και το καθεστώς που εφαρμόζεται επί του λοιπού προσωπικού της Ευρωπαϊκής Ένωσης, όπως ορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), και ιδίως το άρθρο 2 σημείο 2 του εν λόγω κανονισμού υπηρεσιακής κατάστασης και το άρθρο 6 του εν λόγω καθεστώτος,
         Έχοντας υπόψη την απόφαση (ΕΕ) 2017/262 του Συμβουλίου, της 6ης Φεβρουαρίου 2017, περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου και για την κατάργηση της απόφασης 2013/811/ΕΕ (2),
         Εκτιμώντας τα ακόλουθα:
         
                     (1)
                  
                  
                     Το Γραφείο Διαχείρισης και Εκκαθάρισης των Ατομικών Δικαιωμάτων (PMO) της Ευρωπαϊκής Επιτροπής είναι αρμόδιο προς διαχείριση και πληρωμή ατομικών οικονομικών δικαιωμάτων του προσωπικού της Ευρωπαϊκής Επιτροπής και —μέσω διυπηρεσιακών συμφωνιών— ορισμένων άλλων θεσμικών οργάνων και οργανισμών της Ένωσης. Όσον αφορά το προσωπικό της Γενικής Γραμματείας του Συμβουλίου (ΓΓΣ), το PMO είναι αρμόδιο προς διαχείριση και πληρωμή συνταξιοδοτικών δικαιωμάτων και ασφαλιστικών παροχών ασθενείας. Στους τομείς αυτούς το PMO ασκεί εξουσίες αρμόδιας για τους διορισμούς αρχής και αρχής αρμόδιας να συνάπτει συμβάσεις πρόσληψης, με εξαίρεση τη διεκπεραίωση ατομικών ενστάσεων που αφορούν παροχές ασθένειας. Το PMO παρέχει επίσης συνεχώς περισσότερες υπηρεσίες στη Γενική Γραμματεία του Συμβουλίου και θέτει στη διάθεσή της τα σχετικά εργαλεία ΤΠ.
                  
               
                     (2)
                  
                  
                     Η διαχείριση ατομικών δικαιωμάτων από ένα και μόνο εξειδικευμένο όργανο έχει αποδειχθεί αποτελεσματικότερη και αποδοτικότερη ως προς το κόστος. Επιτρέπει ομοιόμορφη εφαρμογή σε όλα τα όργανα του κανονισμού περί καθορισμού υπηρεσιακής καταστάσεως των υπαλλήλων της Ευρωπαϊκής Ένωσης («κανονισμός υπηρεσιακής κατάστασης») και του καθεστώτος που εφαρμόζεται επί του λοιπού προσωπικού, ενισχύοντας έτσι την ίση μεταχείριση και την ασφάλεια δικαίου για τους υπαλλήλους της Ένωσης. Επίσης, επιτρέπει περαιτέρω διοικητική απλούστευση και διοργανική συνεργασία.
                  
               
                     (3)
                  
                  
                     Στο πλαίσιο αυτό, η Γενική Γραμματεία του Συμβουλίου και το PMO πρόκειται να υπογράψουν συμφωνία επιπέδου υπηρεσιών («ΣΕΥ») επεκτείνοντας το εύρος των υπηρεσιών που παρέχει το PMO στη διαχείριση και την πληρωμή των ατομικών χρηματικών δικαιωμάτων του προσωπικού μέσω του Sysper —ενός εργαλείου ΤΠ για τη διαχείριση ανθρώπινων πόρων. Για να καταστεί δυνατή η ομαλή λειτουργία της συμφωνίας, η άσκηση των σχετικών εξουσιών που ανατίθενται στην αρμόδια για τους διορισμούς αρχή και στην αρχή την αρμόδια να συνάπτει συμβάσεις πρόσληψης για το προσωπικό της ΓΓΣ θα πρέπει να ανατεθεί στην Ευρωπαϊκή Επιτροπή (PMO). Επίσης, δεδομένου ότι η νέα ΣΕΥ αντικαθιστά προηγούμενη διυπηρεσιακή συμφωνία σχετικά με συνταξιοδοτικά δικαιώματα, επιδόματα ανεργίας και άλλα δικαιώματα μετά τη λήξη των καθηκόντων, θα πρέπει να επιβεβαιωθούν οι εξουσίες του PMO στον τομέα αυτό.
                  
               
                     (4)
                  
                  
                     Κατά την αρχική μεταβατική περίοδο μετά τη μεταφορά στο Sysper, η αρμόδια για τους διορισμούς αρχή και η αρχή του Συμβουλίου η αρμόδια να συνάπτει συμβάσεις πρόσληψης θα πρέπει να είναι σε θέση να ασκούν τις εξουσίες τους σε σχέση με το προσωπικό της ΓΓΣ, σε περιπτώσεις όπου υπάρχει τυχόν διαφορετική ερμηνεία των κανόνων για τα ατομικά δικαιώματα που εφαρμόζει το PMO, σε σύγκριση με την ερμηνεία που ακολουθούνταν στη ΓΓΣ πριν από τη μεταφορά στο SYSPER, να είναι επιζήμια για το προσωπικό της ΓΓΣ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Με την επιφύλαξη της παραγράφου 2 του παρόντος άρθρου, με την άσκηση των εξουσιών που αναθέτουν ο κανονισμός υπηρεσιακής κατάστασης στην αρμόδια για τους διορισμούς αρχή και το καθεστώς του λοιπού προσωπικού στην αρχή την αρμόδια να συνάπτει συμβάσεις πρόσληψης, όσον αφορά το προσωπικό της Γενικής Γραμματείας του Συμβουλίου, επιφορτίζεται η Ευρωπαϊκή Επιτροπή —το Γραφείο Διαχείρισης και Εκκαθάρισης των Ατομικών Δικαιωμάτων (PMO)— σε σχέση με την εφαρμογή:
               
                           α)
                        
                        
                           όσον αφορά ατομικά δικαιώματα:
                           
                                       —
                                    
                                    
                                       των άρθρων 67 έως 69, 71, 74 και 75 του κανονισμού υπηρεσιακής κατάστασης και των άρθρων 1 έως 13 και 17 του παραρτήματος VII του κανονισμού υπηρεσιακής κατάστασης
                                    
                                 
                                       —
                                    
                                    
                                       των άρθρων 19 έως 27, 29, 92, 93, 94 και 97 του καθεστώτος του λοιπού προσωπικού·
                                    
                                 
                     
                           β)
                        
                        
                           όσον αφορά το συνταξιοδοτικό καθεστώς και άλλα δικαιώματα κατά τη λήξη των καθηκόντων:
                           
                                       —
                                    
                                    
                                       των άρθρων 70, 77, του άρθρου 78 δεύτερο, τρίτο και τέταρτο εδάφιο, των άρθρων 79, 80, 81, 81α και 82 του κανονισμού υπηρεσιακής κατάστασης, του παραρτήματος IV του κανονισμού υπηρεσιακής κατάστασης, του άρθρου 4 του παραρτήματος IVα του κανονισμού υπηρεσιακής κατάστασης, των άρθρων 2 έως 12, 13 παράγραφος 1, του άρθρου 14 πρώτο και τρίτο εδάφιο, των άρθρων 17 έως 34 και των άρθρων 40 έως 44 του παραρτήματος VIII του κανονισμού υπηρεσιακής κατάστασης και των άρθρων 20 έως 28 του παραρτήματος XIII του κανονισμού υπηρεσιακής κατάστασης·
                                    
                                 
                                       —
                                    
                                    
                                       των άρθρων 31, 33 παράγραφος 1, 34 έως 40, 43, του άρθρου 44 πρώτο εδάφιο, των άρθρων 99, 101, 102 παράγραφος 2, 103 έως 110 και των άρθρων 113 έως 116 του καθεστώτος του λοιπού προσωπικού.
                                    
                                 
                     
                           γ)
                        
                        
                           όσον αφορά επιδόματα ανεργίας: των άρθρων 28α και 96 του καθεστώτος του λοιπού προσωπικού·
                        
                     
                           δ)
                        
                        
                           όσον αφορά την ανάκτηση αχρεωστήτως καταβληθέντων ποσών βάσει των διατάξεων που αναφέρονται στα στοιχεία α) έως γ) της παρούσης παραγράφου:
                           
                                       —
                                    
                                    
                                       του άρθρου 85 του κανονισμού υπηρεσιακής κατάστασης και του άρθρου 46 του παραρτήματος VIII του κανονισμού υπηρεσιακής κατάστασης·
                                    
                                 
                                       —
                                    
                                    
                                       του άρθρου 44 δεύτερο εδάφιο, των άρθρων 45, 114 παράγραφος 2 και 116 του καθεστώτος του λοιπού προσωπικού.
                                    
                                 
                     
            
               2.   Έως τις 31 Δεκεμβρίου 2021, το Γραφείο Διαχείρισης και Εκκαθάρισης Ατομικών Δικαιωμάτων (PMO) ενημερώνει την αρμόδια για τους διορισμούς αρχή ή την αρμόδια για τη σύναψη συμβάσεων αρχή του Συμβουλίου για κάθε ένσταση που του υποβάλλεται δυνάμει του άρθρου 90 παράγραφος 2 του κανονισμού υπηρεσιακής κατάστασης ή των άρθρων 46 και 117 του καθεστώτος που εφαρμόζεται στο λοιπό προσωπικό, κατά απόφασης που αφορά μέλος του προσωπικού της Γενικής Γραμματείας του Συμβουλίου η οποία ελήφθη δυνάμει του στοιχείου α) της παραγράφου 1 του παρόντος άρθρου, και παρέχει πληροφορίες σχετικά με τη σκοπούμενη απάντηση. Εάν το ζητήσει, σε μεμονωμένη περίπτωση, η αρμόδια για τους διορισμούς αρχή ή η αρχή του Συμβουλίου η αρμόδια να συνάπτει συμβάσεις, το PMO παραιτείται από την άσκηση των εξουσιών που του ανατίθενται δυνάμει της παραγράφου 1 του παρόντος άρθρου, και στην περίπτωση αυτή ασκεί τις εξουσίες της η αρμόδια για τους διορισμούς αρχή ή η αρχή του Συμβουλίου η αρμόδια να συνάπτει συμβάσεις.
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία δημοσιεύσεώς της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 13 Μαΐου 2019.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  ΕΕ L 56 της 4.3.1968, σ. 1.
         
            (2)  ΕΕ L 39 της 16.2.2017, σ. 4.